Penyerangan Leningrad–Novgorod

Penyerangan strategik Leningrad–Novgorod ialah satu penyerangan strategik semasa Perang Dunia Kedua. Ia dilancarkan oleh Tentera Merah pada 14 Januari 1944 dengan serangan ke atas Kumpulan Tentera Darat Utara Jerman oleh Barisan Volkhov dan Barisan Leningrad Soviet, bersama sebahagian Barisan Ke-2 Baltik, dengan matlamat untuk menamatkan sepenuhnya pengepungan Leningrad. Kira-kira dua minggu kemudian, Tentera Merah berjaya menguasai semula perkhidmatan kereta api Moscow–Leningrad, dan pada 26 Januari 1944, Joseph Stalin mengisytiharkan bahawa pengepungan Leningrad telah ditamatkan, dan tentera Jerman telah diusir keluar dari Wilayah Leningrad.Krivosheev, Grigori et al., ms. 315 Penamatan sekatan selama 900 hari ini diraikan di Leningrad pada hari tersebut dengan tembakan meriam penghormatan sebanyak 324 das. Penyerangan strategik ini berakhir sebulan kemudian pada 1 Mac, apabila Stavka mengarahkan tentera Barisan Leningrad untuk melancarkan operasi susulan merentasi Sungai Narva, manakala Barisan Ke-2 Baltik  ditugaskan mempertahankan wilayah yang diperoleh semasa mengejar Kor XVI Jerman.Krivosheev, Grigori et al., ms. 317

Pihak Jerman mengalami hampir 72,000 korban, kehilangan 85 laras artileri dengan kaliber antara 15 sm hingga 40 sm, dan telah ditolak balik sejauh antara 60 hingga 100 kilometer dari Leningrad ke Sungai Luga.

Rujukan

Bibliografi





Category:Konflik 1944
Category:Pengepungan
Category:Sejarah Jerman
Category:Perang Dunia Kedua
Category:Tentera Rusia
Category:Perang Jerman-Soviet
Category:Pertempuran